3.

L-Anness III tal-Linja ta’ Gwida BĊE/2007/2 huwa emendat kif gej: (1) Id-definizzjonijiet li ġejjin huma mibdulin: “— ‘istituzzjoni ta’ kreditu’ tfisser jew: (a) istituzzjoni ta’ kreditu fl-ambitu tat-tifsira tal-Artikoli 2 u 4(1)(a) tad-Direttiva dwar il-Kummerċ Bankarju, kif implimentata fil-liġi nazzjonali, li hija soġġetta għas-superviżjoni minn awtorità kompetenti, jew (b) istituzzjoni ta’ kreditu oħra fl-ambitu tat-tifsira tal-Artikolu 123(2) tat-Trattat dwar il-Funzjonament tal-Unjoni Ewropea li hija soġġetta għall-iskrutinju ta’ standard komparabbli mas-superviżjoni minn awtorità kompetenti,” “— ‘entità fis-settur pubbliku’ tfisser entità fi ħdan is-‘settur pubbliku’, din l-espressjoni tal-aħħar kif definita fl-Artikolu 3 tar-Regolament tal-Kunsill (KE) Nru 3603/93 tat-13 ta’ Diċembru 1993 li jispeċifika d-definizzjonijiet għall-applikazzjoni tal-projbizzjonijiet imsemmijin fl-Artikoli 104 u 104(b) tat-Trattat (**), (**) ĠU L 332, 31.12.1993, p. 1.”" “— ‘każ ta’ inadempjenza’ tfisser kull każ imminenti jew eż.istenti, li l-okkorrenza tiegħu tista’ thedded lil entità fil-qadi tal-obbligi tagħha taħt l-arranġamenti nazzjonali li jimplimentaw din il-Linja ta’ Gwida jew regoli oħrajn (inklużi dawk speċifikati mill-Kunsill Governattiv b’rispett għall-operazzjonijiet tal-politika monetarja tal-Eurosistema) li japplikaw għar-relazzjoni bejn dik l-entità u xi BĊi tal-Eurosistema, inkluż: (a) fejn l-entità m’għadhiex tissodisfa l-kriterji għall-aċċess u/jew rekwiżiti tekniċi stabbiliti fl-Anness II u, jekk applikabbli, l-Anness V; (b) il-ftuħ ta’ proċeduri ta’ falliment b’rabta mal-entità; (c) is-sottomissjoni ta’ applikazzjoni marbuta mal-proċeduri msemmijin fis-subparagrafu (b); (d) il-ħruġ mill-entità ta’ dikjarazzjoni bil-miktub dwar l-inabbiltà tagħha li tħallas id-djun kollha tagħha jew xi parti minnhom jew li tissodisfa l-obbligi tagħha li jirriżultaw b’rabta ma’ kreditu limitat għal jum wieħed; (e) id-dħul tal-entità fi ftehim ġenerali volontarju jew ftehim mal-kredituri tagħha; (f) fejn l-entità hija, jew hija meqjusa mill-BĊN parteċipant ikkonċernat li hi, falluta jew ma tistax tħallas id-djun tagħha; (g) fejn il-bilanċ ta’ kreditu tal-entità fuq il-kont PM tagħha jew l-assi kollha tal-entità jew parti sostanzjali minnhom huma soġġetti għal ordni ta’ iffriżar, sekwestru, qbid jew kull proċedura oħra intiża biex tipproteġi l-interess pubbliku jew id-drittijiet tal-kredituri tal-entità; (h) fejn il-parteċipazzjoni tal-entità f’sistema ta’ komponent tat-TARGET2 u/jew f’sistema anċillari ġiet sospiża jew itterminata; (i) fejn rappreż.entazzjoni materjali jew dikjarazzjoni pre-kontrattwali magħmula mill-entità jew li huwa implikat li saret mill-entità taħt il-liġi applikabbli hija skorretta jew mhux vera; jew (j) l-assenjazzjoni tal-attiv kollu tal-entità jew parti sostanzjali minnu.” (2) Il-Paragrafu 1 huwa mibdul b’li gej: “1. Kull BĊN parteċipant għandu jipprovdi kreditu limitat għal jum wieħed lill-entitajiet imsemmijin fil-paragrafu 2 u li għandhom kont mal-BĊN parteċipant ikkonċernat, sakemm dawn l-entitajiet mhumiex soġġetti għal miżuri restrittivi adottati mill-Kunsill tal-Unjoni Ewropea jew l-Istati Membri skont l-Artikolu 65(1)(b), l-Artikolu 75 jew l-Artikolu 215 tat-Trattat dwar il-Funzjonament tal-Unjoni Ewropea, li l-implimentazzjoni tagħhom, fl-opinjoni ta’ [referenza għall-BĊ/pajjiż] wara li ġie infurmat il-BĊE, mhijiex kompatibbli mal-funzjonament bla xkiel tat-TARGET2. Madankollu, ebda kreditu limitat għal jum wieħed ma jista’ jingħata lil entità stabbilita f’pajjiż ieħor li mhuwiex l-Istat Membru li fih tinsab is-sede tal-BĊN parteċìpant li miegħu dik l-entità għandha kont.” (3) Il-Paragrafu 4 huwa mibdul b’li gej: “4. Il-kreditu limitat għal jum wieħed għandu jkun ibbażat fuq garanzija eliġibbli u mogħti permezz ta’ self limitat għal jum wieħed u ggarantit u/jew transazzjonijiet ta’ xiri mill-ġdid limitati għal jum wieħed li huma konformi mal-karatteristiċi komuni minimi addizzjonali (inklużi l-każijiet ta’ inadempjenza msemmijin hemm, kif ukoll il-konsegwenzi rispettivi tagħhom) li jispeċifika l-Kunsill Governattiv fir-rigward tal-operazzjonijiet ta’ politika monetarja tal-Eurosistema. Garanzija eliġibbli għandha tikkonsisti mill-istess attiv u strumenti bħala attiv eliġibbli għall-operazzjonijiet tal-politika monetarja tal-Eurosistema, u għandha tkun suġġetta għall-istess regoli dwar il-valutazzjoni u l-kontroll tar-riskju bħal dawk stabbiliti fl-Anness I għal-Linja ta’ Gwida BĊE/2000/7.” (4) Il-Paragrafu 12 huwa mibdul b’li gej: “12. (a) BĊNi parteċipanti għandhom jissospendu jew jittermianw l-aċċess għall-kreditu limitat għal jum wieħed jekk iseħħ wieħed mill-każijiet ta’ inadempjenza li ġejjin: (i) il-kont tal-entità mal-BĊN parteċipant jiġi sospiż jew jingħalaq, (ii) l-entità kkonċernata ma tibqax tissodisfa xi wieħed mir-rekwiżiti stabbiliti f’dan l-Anness għall-provvediment ta’ kreditu limitat għal jum wieħed, (iii) tittieħed deċiżjoni minn awtorità kompetenti ġudizzjarja jew oħra biex timplimenta fir-rigward tal-entità proċedura għal-likwidazzjoni tal-entità jew il-ħatra ta’ likwidatur jew uffiċjal analogu għall-entità jew proċedura oħra analoga, (iv) l-entità ssir soġġetta għall-iffriżar ta’ fondi u/jew miżuri oħra imposti mill-Unjoni u li jirrestrinġu l-abbiltà tal-entità biex tuża il-fondi tagħha, jew (b) BĊNi parteċipanti jsitgħu jissospendu jew jitterminaw l-aċċess għall-kreditu limitat għal jum wieħed jekk BĊN jissospendi jew jittermina l-parteċipazzjoni tal-parteċipant fit-TARGET2 skont l-Artikolu 34.2(b) sa (e) tal-Anness II, jew iseħħ wieħed jew aktar mill-każijiet ta’ inadempjenza (minbarra dawk imsemmijin fl-Artikolu 34.2(a)); jew (c) Jekk l-Eurosistema tissospendi jew tillimita jew teskludi l-aċċess tal-kontropartijiet għal strumenti ta’ politika monetarja abbażi ta’ prudenza jew fatturi oħra skont Taqsima 2.4 tal-Anness 1 għal-Linja ta’ Gwida BĊE/2000/7, il-BĊNi parteċipanti għandhom għaldaqstant jimplimentaw dik is-sospensjoni jew limitazzjoni jew esklużjoni fir-rigward tal-aċċess għall-kreditu limitat għal jum wieħed skont dispożizzjonijiet fl-arranġamenti kuntrattwali jew regolatorji applikati mill-BĊN rispettiv.”